钦定古今图书集成/明伦汇编/闺媛典/第314卷 > 皇清四十七 > 沈继道妻姚氏
## 钦定古今图书集成/明伦汇编/闺媛典/第314卷 > 皇清四十七 > 沈继道妻姚氏

按《武进县志》：“姚氏，沈继道妻。年二十孀居，无子，抚侄为嗣。族人谋产逼嫁，氏断发剔目，以其产十之九散诸族人，终身衣布食素。年七十二，邑令旌之。”

===诸氏女===

按《武进县志》：“诸氏女，邓庄诸士莘女。襁褓时，纳陈氏子牧斋聘。牧斋业贸布，遇盗，死润州。女年十七，闻讣泣血几殆，茹荼服练，编麻结发，依兄抱侄，以尽天年。所居一楹，严闭莫窥，操作勤劬继，日夜不休。年七十，同里士大夫为之传。”